English: Could I also ask around the mechanisms of how the programme for government will be scrutinised now that there will be designated Members coming out of Plaid Cymru to support the policy development and work within Government? At the moment, there is no mechanism to scrutinise designated Members, because it's a new term, it's a new position. I congratulate Siân Gwenllian, who I think is the first appointment as a designated Member in this agreement. But do you agree with me that it is important that the role that they will assume within Government is scrutinised and that that is afforded the opportunity from the Government in their time for us as an opposition party to scrutinise those Members? Because this isn't solely a role for the Presiding Officer; the Government control business on a Tuesday and, in my understanding, could make time available for that to happen. So, I think that's very important for us to understand, because this is a three-year deal; it's not a three-week deal, it's a three-year deal, and it's important that we as opposition Members can have that opportunity to scrutinise the designated Member role supporting Ministers on the front bench. I'd also like to understand how the programme for government is making progress on waiting times, in particular the chronic waiting times we're seeing because of the COVID pandemic where, if you take young people out of those waiting times, nearly one in four people are on a waiting list now somewhere in Wales. If we're not careful, and if your Government isn't careful, these waiting times could ultimately consume the Government going forward. I appreciate the previous health Minister said it would take a full Assembly term, or parliamentary term, to deal with these waiting times, but I think it's important that we can understand what progress is being made, because behind every stat that comes out is an individual and a family with a loved one who, ultimately, is most probably in some form of excruciating pain waiting for a procedure within our NHS. I notice you didn't mention anything on the clean air Act, First Minister, which was part of your leadership manifesto and was a key debating point within the parliamentary election that we had in April. I'd be pleased to understand if you could update us on that, because I know from lobbying and also outside organisations that there is a very keen need to progress on this. If Mike Hedges was here, I'm sure he'd be joining me in that, because I know that he's kept a very keen eye on the progress, or not as the case may be, to date with the introduction of a clean air Act. On free school lunches, which is a central policy of the agreement that you've reached with Plaid Cymru, I'd be grateful and I'm sure many others would be grateful to understand the budgetary implications of this policy and to try and understand how it balances up with the need for those with the broadest shoulders to make the biggest contributions. I'm not sure it's a sensible policy area where you have solicitors, estate agents and accountants benefiting from having free school lunches when the system already allows for those on challenging income positions to receive those free school lunches as they rightly should. I think the cheers in St Andrew's Crescent in Cardiff, knowing that now they're going to benefit from free school lunches, isn't a good use of valuable public resources, to say the least. We do agree on the reform of school term times. I think that's a sensible proposition. I can remember when I first came in here in 2007, Jane Hutt had a very short period as the education Minister at that time, and I remember raising that particular point with her. Some people might have forgotten that, but I do remember raising that point and at that time I didn't seem to get much traction on that particular idea. We do want to see progress in the care system. We do want to see progress on the building safety fund, which is talked about in the programme for government, and I appreciate there's a statement next week on this, but it is vitally important that that statement does come forward with tangible proposals to address this key area that many residents find their lives being blighted by at the moment. You touched on local government reform, and in particular around the funding formula. Good luck with that, I'd say, to be honest with you. I think you're in for a challenging time to say the least there, First Minister. But that's what Government is about, challenging these things and making sure that we put solutions in place, or should I say you put solutions in place. But what I'd be pleased to try and understand is whether it's a two-stage approach: (1) revaluation to start with, and then (2) more fundamental reform. And if that is the case, would both aspects be completed within this five-year term of office, or will it be revaluation this term of office, more fundamental reform post 2026? I think, especially ahead of the local government elections next May, people need to know where the direction of travel is on this important policy area. As you highlighted, it's 20 years since the last revaluation, but the complexities around it are challenging to say the least. My final point I'd just like to raise with you is the constitutional commission, which I appreciate is just up and running now. This is just for my own curiosity. Reading the partnership document with Plaid Cymru, it says that the interim report and their final report will be presented to both parties. I'm just interested to see why that is included in the document as a position that that constitutional commission has to present its interim report and its final report as if it's exclusively for Plaid Cymru and the Labour Party to take ownership of that document. So, that's more for my own curiosity to be satisfied, but I'd be grateful if you could answer the points that I've put to you.
Welsh: A gaf i ofyn hefyd am y mecanweithiau ar gyfer craffu ar y rhaglen lywodraethu gan y bydd Aelodau dynodedig yn dod o Blaid Cymru yn awr i gefnogi'r gwaith o ddatblygu polisi a gweithio o fewn y Llywodraeth? Ar hyn o bryd, nid oes unrhyw fecanwaith i graffu ar Aelodau dynodedig, oherwydd tymor newydd yw hwn, mae hi'n sefyllfa newydd. Rwy'n llongyfarch Siân Gwenllian, sef y gyntaf i'w phenodi yn Aelod dynodedig yn y cytundeb hwn, rwy'n credu. Ond a ydych chi'n cytuno â mi ei bod hi'n bwysig craffu ar eu swyddogaeth nhw o fewn y Llywodraeth a bod cyfle yn cael ei roi yn amser y Llywodraeth i ni yn yr wrthblaid graffu ar yr Aelodau hynny? Oherwydd nid gwaith i'r Llywydd yn unig yw hwn; mae'r Llywodraeth yn rheoli busnes ar ddydd Mawrth ac, yn ôl yr hyn yr wyf i'n ei deall, gellid sicrhau bod amser ar gael i hynny ddigwydd. Felly, rwyf i o'r farn ei bod hi'n bwysig iawn i ni gael deall hyn, oherwydd bod hon yn gytundeb tair blynedd; nid cytundeb tair wythnos yw hi, cytundeb tair blynedd yw hi, ac mae'n bwysig ein bod ni'r Aelodau yn yr wrthblaid yn cael y cyfle hwnnw i graffu ar swyddogaeth yr Aelod dynodedig sy'n cefnogi Gweinidogion ar y fainc flaen. Hoffwn i ddeall hefyd ba gynnydd y mae'r rhaglen lywodraethu yn ei wneud o ran amseroedd aros, yn enwedig yr amseroedd aros cronig yr ydym ni'n eu gweld oherwydd pandemig COVID lle, os ydych chi'n tynnu pobl ifanc allan o'r amseroedd aros hynny, mae bron i un ym mhob pedwar o bobl ar restr aros rywle yng Nghymru erbyn hyn. Os nad ydym ni'n ofalus, ac os nad yw eich Llywodraeth chi yn ofalus, fe allai'r amseroedd aros hyn lethu'r Llywodraeth yn y pen draw wrth fynd ymlaen. Rwy'n deall bod y Gweinidog iechyd blaenorol wedi dweud y byddai'n cymryd tymor Cynulliad llawn, neu dymor seneddol, i fynd i'r afael â'r amseroedd aros hyn, ond mae hi'n bwysig, yn fy marn i, i ni ddeall pa gynnydd sy'n cael ei wneud, oherwydd y tu ôl i bob ystadegyn sy'n dod i'r amlwg mae unigolyn a theulu ag anwylyd sydd, yn y pen draw, yn debygol o fod mewn poen echrydus o ryw fath yn aros am driniaeth o fewn ein GIG ni. Rwy'n sylwi na wnaethoch chi sôn am y Ddeddf aer glân o gwbl, Prif Weinidog, a oedd yn rhan o'ch maniffesto arweinyddiaeth chi ac a oedd yn bwynt trafod allweddol yn yr etholiad seneddol a gawsom ni ym mis Ebrill. Byddwn i'n falch o wybod a allwch chi roi'r wybodaeth ddiweddaraf i ni am hynny, gan fy mod i'n gwybod o lobïo a gan sefydliadau allanol hefyd fod angen mawr am symud ymlaen yn hyn o beth. Pe byddai Mike Hedges yma, rwy'n siŵr y byddai ef yn ymuno â mi yn hyn o beth, gan fy mod i'n gwybod ei fod wedi cadw llygad barcud ar y cynnydd, neu ddiffyg hynny o bosibl, hyd yn hyn o ran cyflwyno Deddf aer glân. O ran prydau ysgol am ddim, sy'n bolisi canolog o'r cytundeb yr ydych chi wedi ei wneud gyda Phlaid Cymru, byddwn i'n ddiolchgar ac rwy'n siŵr y byddai llawer o bobl eraill yn ddiolchgar o gael deall goblygiadau cyllidebol y polisi hwn a cheisio deall sut y mae hynny'n cydbwyso â'r angen i'r rhai sydd â'r gallu mwyaf wneud y cyfraniadau mwyaf. Nid wyf i'n siŵr ei bod yn bolisi synhwyrol galluogi cyfreithwyr, gwerthwyr tai, a chyfrifwyr i fanteisio ar brydau ysgol am ddim i'w plant pan fo'r system eisoes yn galluogi'r rhai sydd ar swyddi incwm heriol gael prydau ysgol am ddim fel dylai hi fod, yn wir. Nid wyf i o'r farn bod y bonllefau o lawenydd yn St Andrew's Crescent yng Nghaerdydd, oherwydd y byddan nhw'n cael manteisio ar brydau ysgol am ddim bellach, yn ddefnydd da iawn o adnoddau cyhoeddus gwerthfawr, a dweud y lleiaf. Rydym ni yn cytuno ar ddiwygio amseroedd tymhorau ysgol. Rwy'n credu bod hwnnw'n gynnig synhwyrol. Rwy'n cofio pan ddes i yma am y tro cyntaf yn 2007, y bu Jane Hutt am gyfnod byr iawn yn Weinidog addysg bryd hynny, ac rwy'n cofio codi'r pwynt penodol hwnnw gyda hi. Efallai fod rhai pobl wedi anghofio hynny, ond rwyf i yn cofio codi'r pwynt hwnnw ac ar y pryd nid oedd hi'n ymddangos i mi fod llawer o fynd ar y syniad arbennig hwnnw. Rydym ni yn awyddus i weld cynnydd yn y system ofal. Rydym ni yn awyddus i weld cynnydd o ran y gronfa diogelwch adeiladu, y mae'r rhaglen lywodraethu yn sôn amdani, ac rwyf i'n deall bod datganiad i ddod yr wythnos nesaf ynglŷn â hyn, ond mae hi'n hanfodol bwysig fod y datganiad hwnnw yn cyflwyno cynigion pendant i fynd i'r afael â'r maes allweddol hwn sy'n creu anawsterau i fywydau llawer o drigolion ar hyn o bryd. Fe wnaethoch chi gyfeirio at ddiwygio llywodraeth leol, ac at y fformiwla ariannu yn arbennig. Pob lwc gyda hynny, ddywedwn i, a bod yn onest gyda chi. Rwyf i'n credu y byddwch chi'n cael amser heriol, a dweud y lleiaf, yn hynny o beth, Prif Weinidog. Ond dyna yw hanfod y Llywodraeth, herio'r pethau hyn a sicrhau ein bod ni'n rhoi atebion ar waith, neu a ddylwn i ddweud eich bod chi'n rhoi atebion ar waith. Ond yr hyn y byddwn i'n falch o geisio'i ddeall yw ai dull gweithredu ar ddau gam yw hwn: (1) ailbrisio i ddechrau, ac yna (2) diwygio mwy sylfaenol. Ac os felly, a fyddai'r ddwy agwedd yn cael eu cwblhau o fewn y cyfnod hwn o bum mlynedd yn y Llywodraeth, neu a fydd yr ailbrisio yn digwydd yn ystod y tymor hwn, a diwygiadau mwy sylfaenol ar ôl 2026? Rwy'n credu, yn arbennig cyn yr etholiadau llywodraeth leol fis Mai nesaf, fod angen i bobl wybod beth yw cyfeiriad y daith o ran y maes polisi pwysig hwn. Fel y gwnaethoch chi dynnu sylw ati, mae hi'n 20 mlynedd ers yr ailbrisio diwethaf, ond mae'r cymhlethdodau sy'n gysylltiedig â hynny yn heriol a dweud y lleiaf. Y pwynt olaf yr hoffwn i ei godi gyda chi nawr yw'r comisiwn cyfansoddiadol, yr wyf i ar ddeall ei fod newydd ei roi ar waith ar hyn o bryd. I fodloni fy chwilfrydedd personol yn unig y mae hyn. Wrth ddarllen y ddogfen bartneriaeth gyda Phlaid Cymru, mae'n dweud y bydd yr adroddiad interim a'u hadroddiad terfynol yn cael eu cyflwyno i'r ddwy blaid. Hoffwn i wybod pam mae hynny wedi ei gynnwys yn y ddogfen fel sefyllfa bod yn rhaid i'r comisiwn cyfansoddiadol hwnnw gyflwyno ei adroddiad interim a'i adroddiad terfynol fel pe bai'n fater i Blaid Cymru a'r Blaid Lafur yn unig gymryd perchnogaeth o'r ddogfen honno. Felly, i fodloni fy chwilfrydedd i fy hun y mae hynny yn bennaf, ond byddwn i'n ddiolchgar pe gallech chi ateb y pwyntiau yr wyf i wedi eu cyflwyno i chi.